31999D0661
L 261/42
JURNALUL OFÍCIAL AL UNIUNII EUROPENE
DECIZIA COMISIEI
din 9 septembrie 1999
de modificare a Deciziilor 79/491/CEE și 80/765/CEE de stabilire a unui cod și a unor reguli standard pentru transcrierea într-o formă prelucrabilă electronic a datelor privind anchetele principale și a datelor privind anchetele statistice intermediare privind suprafețele viticole
[notificată cu numărul C(1999) 2703]
(1999/661/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 357/79 al Consiliului din 5 februarie 1979 privind anchetele statistice pentru suprafețele viticole (1), modificat ultima dată de Regulamentul (CE) nr. 2329/98 al Consiliului (2), în special articolul 4 alineatele (2) și (4), articolul 5 alineatele (5) și (6) și articolul 6 alineatul (4),
(1)
întrucât Regulamentul (CEE) nr. 357/79 al Consiliului prevede că statele membre trebuie să supună atenției Comisiei rezultatele anchetelor primare și intermediare privind suprafețele viticole pe unități geografice sub forma unui program de tabele;
(2)
întrucât Regulamentul (CEE) nr. 357/79 al Consiliului prevede că acele state membre care prelucrează electronic rezultatele anchetelor privind suprafețele viticole supun atenției Comisiei rezultatele într-o formă care poate fi interpretată electronic;
(3)
întrucât Comisia, în Decizia 79/491/CEE (3) privind anchetele primare și în Decizia 80/765/CEE (4) privind anchetele intermediare a stabilit și codificat unitățile geografice în care urmează să fie analizate rezultatele anchetelor privind suprafețele viticole;
(4)
întrucât, datorită anumitor modificări ale unităților geografice din statele membre, s-a dovedit necesară înlocuirea anexei II la Decizia 79/491/CEE și a anexei II la Decizia 80/765/CEE pentru transmiterea de către statele membre a rezultatelor anchetelor primare și intermediare privind suprafețele viticole;
(5)
întrucât măsurile prevăzute în prezenta decizie sunt conforme cu avizul Comitetului permanent pentru statistică agricolă,
ADOPTĂ PREZENTA DECIZIE:
Articolul 1
Datorită schimbărilor din unitățile geografice din statele membre, anexa II la Decizia 79/491/CEE și anexa II la Decizia 80/765/CEE se înlocuiesc cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 9 septembrie 1999.